24.4.2008 Den Europæiske Unions Tidende L 112/29 KOMMISSIONENS BESLUTNING af 21. april 2008 om fravigelse af visse bestemmelser i beslutning 2006/923/EF om EF-tilskud for 2006 og 2007 til dækning af Portugals udgifter til bekæmpelse af Bursaphelenchus xylophilus (Steiner et Buhrer) Nickle et al. (fyrretræsnematoden) (meddelt under nummer K(2008) 1444) (Kun den portugisiske udgave er autentisk) (2008/327/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (1), særlig artikel 23, stk. 6, og ud fra følgende betragtninger: (1) — I henhold til Kommissionens beslutning 2006/923/EF ) blev der ydet EF-tilskud til et program med foranstalt- ninger, som Portugal iværksatte med henblik på at bekæmpe spredningen af  Bursaphelenchus  xylophilus (Steiner et Buhrer) Nickle et al. (fyrretræsnematoden) til andre medlemsstater i 2006 og 2007. Foranstaltningerne omfattede etablering af et stødpudeområde, der er frit for alle værtstræer for fyrretræsnematodens vektor, i det følgende benævnt »spærrebælte af ryddet land«. (2) På grund af en række ekstraordinære og uheldige omstændigheder i Portugal siden vedtagelsen af beslut- ning 2006/923/EF er foranstaltningernes gennemførelse blevet forsinket. Portugal gjorde rede for disse omstæn- digheder i et brev til Kommissionen dateret den 28. september 2007. Det oprindelige program var baseret på, at skønsmæssigt 700 000 fyrretræer skulle fældes, men det viste sig imidlertid nødvendigt at fælde 980 000 i alt. Hertil kommer, at det også blev nødven- digt at fjerne 3 700 000 unge fyrretræer. De portugisiske myndigheder forklarede forskellen i antallet af træer med, at de eneste data, der var tilgængelige på daværende tids- punkt, var den nationale opgørelse over skovarealerne fra 1995, som viste sig at være forældet og at undervurdere antallet af unge træer, enkeltstående træer og træer i blandede bevoksninger, der var domineret af løvtræer. (3) — Uanset disse uheldige omstændigheder har Kommissi- onen på sine kontrolbesøg i Portugal konstateret, at de portugisiske myndigheder var i stand til på tilfredsstil- lende vis at opfylde målene i artikel 1 i beslutning 2006/923/EF. Det kunne dog ikke undgås, at de kumu- (1) EFT L 169 af 10.7.2000, s. 1. Senest ændret ved Kommissionens direktiv 2007/41/EF (EUT L 169 af 29.6.2007, s. 51). () EUT L 354 af 14.12.2006, s. 42. lative forsinkelser forhindrede dem i at levere de forven- tede resultater fuldt ud inden for den stramme frist, der i beslutningen var fastsat for foranstaltningernes afslutning. Forsinkelserne var dog ikke af et sådant omfang, at det forhindrede foranstaltningerne i at blive anvendt fuldt ud, og da det insekt, som er vektor for fyrretræsnematoden, på grund af vejrforholdene i Portugal i foråret 2007 ikke havde gunstige flyveforhold, resulterede det ikke i en øget plantesundhedsmæssig risiko. (4) — I beslutning 2006/923/EF er der fastlagt sanktioner i form af gradvis nedsættelse af EF-tilskuddet i tilfælde af manglende eller forsinket gennemførelse af foranstaltnin- gerne. Anvendelsen af sådanne nedsættelser og sank- tioner vil være ude af proportioner i betragtning af de ekstraordinære omstændigheder. (5) —Den dokumentation, som Portugal skal fremlægge, skal gøre det muligt for Kommissionen at konkludere, at betingelserne for udbetalingen af saldoen af EF-tilskuddet, jf. beslutning 2006/923/EF, er opfyldt. Da de ekstraordi- nære omstændigheder, som har gjort sig gældende i Portugal, også har forsinket Portugals betalinger til de private selskaber, der etablerede spærrebæltet af ryddet land, bør fristen for fremlæggelse af den relevante doku- mentation forlænges. (6) — Foranstaltningerne i denne beslutning er i overensstem- melse med udtalelse fra Den Stående Komité for Plan- tesundhed — VEDTAGET FØLGENDE BESLUTNING: Artikel 1 1. — Uanset artikel 4 i beslutning 2006/923/EF sker udbeta- lingen af den resterende del af EF-tilskuddet, jf. artikel 2 i nævnte beslutning, når følgende betingelser er blevet opfyldt: a) Portugal har på tilfredsstillende vis gennemført de foranstalt- ninger, der er nødvendige for etableringen af et spærrebælte af ryddet land som et område frit for værter for fyrretræs- nematodens vektor, og opfylder de mål, der er fastsat i artikel 1 i beslutning 2006/923/EF.